ایران‌دا گئچمیش ساوونما باخانینین کؤمکچیسی علی رضا اکبری اینگیلتره آدینا جاسوسلوق‌ ائتمک سوچلاماسییلا اعدام جزاسینا محکوم ائدیلدی.
ایران یارغی ارکینه باغلی میزان خبر آژانسینین معلوماتینا گؤره، اکبری، بیر مدت اول اینگیلتره آدینا جاسوسلوق ائتمکدن توتوقلاناراق حبس‌خانایا گؤندریلدی.
بو پروسه‌ده اونون علیه‌نه شکایت ائدیلرک، «جاسوسلوق» اتهامی ایله محکاکمه ائدیلن اکبری، محکمه طرفیندن اعدام جزاسینا محکوم ائدیلدی.
قرار، مدعی علیه‌ین قرارا اعتراضیندان سونرا  گئتدیگی یارغیتایدا دا تصدیقلندی.
دیگر طرف‌دن، اطلاعات باخانلیغی، اکبرینین اؤلکه‌نین حساس و استراتژیک مرکزلرینین معلوماتلارینی "ام‌آی۶" اولاراق تانینان اینگیلتره‌نین گیزلی استخبارات سرویسینه (اس‌آی‌اس) گؤندردیگینین معین ائدیلدیگینی آچیقلادی.
آچیقلاما‌دا علیرضا اکبری، "ایرانین استراتژیک قوروملاری حاقین‌دا اؤنملی معلوماتلار توپلایان و توپلادیغی معلوماتلاری بیر چوخ دفعه تام بیلینجلی شکیلده اینگیلیس استخباراتینا سونان گیزلی استخبارات سرویسینین ان اؤنملی جاسوسلارین‌دان بیری"  اولاراق تانیملاندی.
علیرضا اکبری ۱۹۹۷-۲۰۰۵-جی ایللرده وظیفه‌ده اولان جمهورباشقانی محمد خاتمینین دؤورونده ساوونما باخانینین کؤمکچیسی ایدی.
ایران-اینگیلتره ایکیلی وطنداشلیغینا صاحیب اولدوغو دئییله‌ن اکبرینین نه واخت توتوقلاندیغینا دایر بیلگی وئریلمه‌سه ده اؤلکه مئدیاسی بو تاریخی "۲۰۱۹-۲۰۲۰-جی ایللر آراسی" شکلینده آچیقلادی.
